**Elő-Piactér Program**

**Jelentkezési lap és adatátadáshoz és- kezeléshez hozzájáruló nyilatkozat**

**élelmiszertermelők/előállítók részére**

Alulírott,

Név/Cégnév:……………………………………………...,

Cég esetén képviseletre jogosult neve:……………………......,

Cég/egyéni vállalkozó esetében székhely:…………………….,

Cég/egyéni vállalkozó adószáma:…………….,

Telefonszám: ……………………………………,

E-mail cím:……………………………………..,

jelentkező, ezúton jelentkezem a Nemzeti Agrárgazdasági Kamara (nyilvántartási száma: 01-03-0000031; székhely: 1115 Budapest, Bartók Béla út 105-113.; a továbbiakban: NAK) által szervezett Elő-Piactér programba.

Az Elő-Piactér program keretében a NAK lehetőséget teremt a programban részt vevő tagok közötti kapcsolatfelvételre a tagok közötti eladás és felvásárlás ösztönzése céljából, ennek keretében továbbítja meghatározott felvásárlók/kereskedők számára e-mailes úton az általam megadott személyes és gazdálkodásomra vonatkozó üzleti adatokat (az adatok excel fájl formájában összesítve kerülnek csatolásra a felvásárlóknak/kereskedőknek kiküldött e-mailhez). Az adatok továbbításának célja, hogy a tagok az adatai ismeretében piacbővítés céljából Önt közvetlenül fel tudják keresni, így előállított termékét könnyebben el tudja nekik adni, míg a felvásárló/ kereskedő éppen fordítva termékeket tudjon felvásárolni. Az Elő-Piactér program célja tehát az élelmiszertermelők/előállítók és a kereskedők/felvásárlók közötti közvetlen kapcsolatfelvétel lehetőségének megteremtése.

A NAK-nak az Elő-Piactér program keretében közvetett célja, hogy a beszűkült piaci helyzetben, termékfelesleggel rendelkező tagjai értékesítési nehézségei csökkenjenek; felvásárlók, kereskedők növelhessék a hazai beszállítóik körét; kiskereskedelemben nőjön a helyi termékek aránya; csökkenjenek a tranzakciós költségek.

Tudomásul veszem, hogy az Elő-Piactér programban való részvétel a NAK részéről nem keletkeztet semmilyen kötelezettségvállalást arra, hogy felvásárlók/kereskedők a program keretében felkeressenek vagy a NAK a fentiekben meghatározott célokat sikeresen teljesítse. Tudomásul vettem, hogy a NAK nem vállal felelősséget az Elő-Piactér programban részt vevők, így különösen a felvásárlók/kereskedők magatartásáért, a későbbiekben esetlegesen részt vevők között létrejövő szerződésekben foglaltakért, az esetleges szerződésszegő magatartásokért, tudomásul veszem, hogy azokra a NAK-nak nincsen rálátása, az Elő-Piactér programnak ez nem is képezi célját.

Tudomásul veszem, hogy a termelők/kereskedők név nélküli adatokat adnak át a NAK részére az Elő-Piactér program sikerességének ellenőrizhetősége érdekében statisztikai célokból és abból a célból, hogy a NAK a program eredményeit a nyilvánosság felé promótálja, így a program segítségével megvalósult kereskedelmi kapcsolatokról név nélkül termékekre, mennyiségekre, kereskedelmi kapcsolat rendszerességére és megyei szintű megvalósulására, valamint arra nézve, hogy összesen hány előállítótól/termelőtől került sor megrendelésre, adatokat szolgáltatnak a NAK részére.

Kijelentem, hogy üzleti adataim megismeréséhez és továbbításához a felvásárlók/kereskedők felé ezúton hozzájárulok. Kijelentem és szavatolok, hogy a NAK az általam megadott adatok megszerzésével és továbbításával nem sérti meg üzleti érdekeimet, nem sért üzleti titkot.

Kijelentem, hogy az általam jelen nyilatkozatban és előállítói adatlapban megadott adatok helyességéért felelek, azok rám vagy az általam képviselt szervezetre vonatkoznak, azok átadásához és jelen hozzájáruló nyilatkozat szerinti felhasználásához minden hozzájárulással az irányadó jogszabályi rendelkezéseknek megfelelően rendelkezem. A fenti követelmények megsértéséért kizárólagosan felelek harmadik személyek irányában, és minden olyan kárt megtéríteni vállalok a NAK részére, amelyek harmadik személyek által támasztott igényekből fakadnak.

Ugyanakkor kijelentem, hogy sem jelen nyilatkozatom és előállítói adatlapban megadott adataim, sem a NAK felé való kommunikációm nem minősül ajánlatnak, az abban foglaltak változtatásának jogát fenntartom, így különösen a gazdálkodási adatok (pl. termékek köre, mennyisége, ára, szállítása) tekintetében. Kijelentem, hogy ezen jogomat nem gyakorlom visszaélésszerűen.

Aláírásommal hozzájárulok ahhoz, hogy az általam megadott adataimat, így a nevemet és telefonszámomat, e-mail címemet, székhelyemet, adószámomat, egyéb előállítói adatlapon megadott adataimat, ideértve a gazdálkodásomra vonatkozó adataimat, valamint annak tényét, hogy a NAK tagja vagyok, a NAK az Elő- Piactér programban részt vevő kereskedők/felvásárlók részére átadja. Tudomásul veszem, hogy a kereskedőknek/felvásárlóknak átadott adatok kezelésével kapcsolatos eljárásáért, adatkezelési műveletekért a NAK nem vállal semmilyen felelősséget. Tudomásul veszem, hogy az adatok átadásukkal kikerülnek a NAK rendelkezése alól.[[1]](#footnote-1)

Tudomásul veszem, hogy adataim kezelésének jogalapja a fentiekben meghatározott cél érdekében a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről szóló Európai Parlament és a Tanács (EU) 2016/679 rendelete (általános adatvédelmi rendelet) 6. cikk (1) bekezdés a) pontja szerinti hozzájárulásom.

Hozzájárulok ahhoz, hogy a fenti célból általam megadott adataimat, a NAK, valamint a NAK-nál az Elő-Piactér program feladat ellátásával foglalkozó személyek, a hozzájárulásom visszavonásáig, megismerjék, tárolják és kezeljék.

Tudomásul vettem, hogy jogomban áll kérelmezni NAK-tól a személyes adataimhoz való hozzáférést, személyes adataim helyesbítését, törlését, kezelésének korlátozását, jogom van az adathordozhatósághoz, hozzájárulásom visszavonásához, tiltakozni adataim kezelése ellen. Jogom van panasszal fordulni a Nemzeti Adatvédelmi és Információszabadság Hatósághoz, illetve bírósághoz. Tudomásul veszem, hogy jogaimmal kapcsolatban bővebb információt az élelmiszertermelők/előállítók részére szóló „Elő-Piactér” Adatkezelési tájékoztatóban találok, amelyet jelen hozzájáruló nyilatkozat aláírását megelőzően megismertem és elfogadtam.

Tudomásul vettem, hogy az adatkezelés időtartama jelen hozzájárulásom visszavonásáig[[2]](#footnote-2), de legfeljebb az Elő-Piactér program lezárulását követő 3 évig, tart.

Kelt, (hely)……….., (dátum) 2020. ………………

…………………..

Jelentkező aláírása

1. Az adatkezelési műveleteik kapcsán az Ön beazonosítható kérelme esetén a NAK felhívja az önálló adatkezelő felvásárlók/kereskedők figyelmét kérelme haladéktalan teljesítésére, de arra nézve, hogy kérelmében foglaltaknak részben egészben eleget tesznek-e nincs rálátása. [↑](#footnote-ref-1)
2. A Nyilatkozattevő egyértelmű azonosítását lehetővé tévő bejelentésével bármikor korlátozás nélkül és ingyenesen visszavonható a jelen nyilatkozattal megadott hozzájárulás. A hozzájárulás visszavonása a korábbi adatkezelés jogszerűségét nem érinti. A hozzájárulás visszavonható a NAK piacter@nak.hu e-mail címre, vagy postai úton, írásban a NAK részére a 1115 Budapest, Bartók Béla út 105-113. címre beazonosításra alkalmas levéllel. Az átadott adatok törlésére a NAK a kérelem beérkezését követően haladéktalanul felhívja a felvásárlókat/kereskedőket, akiknek azokat továbbította. [↑](#footnote-ref-2)